stanford-oval/wikipedia huggingface dataset:
Born This Way (שיר)
רקע

Born This Way היה השיר הראשון של גאגא שיצא מאז יציאת הסינגל "Alejandro" בחודש אפריל 2010, והדיווחים על יציאת השיר עוררו סקרנות תקשורתית.
קטע מן השיר הוצג לראשונה בטקס פרסי MTV ב-2010, כשגאגא שרה שורה מתוך פזמון השיר לאחר שקיבלה בטקס פרס על הווידאו-קליפ של השיר Bad Romance. בדצמבר 2010 פרסמה גאגא בטוויטר, כ"מתנת חג המולד" למעריציה, את תאריכי הוצאת הסינגל והאלבום, השיר תוכנן לצאת בתאריך 13 בפברואר 2011 בטקס פרסי גראמי ה-53, אך כמה ימים לפני יציאת השיר פורסם כי יציאת הסינגל תוקדם ביומיים וב-11 בפברואר יצא השיר להשמעה בתחנות הרדיו בארצות הברית.
רקע > גרסאות

ב-24 בפברואר 2011 הודיעה גאגא כי תוציא מהדורה מוגבלת של הסינגל למטרת גיוס כספים למאבק למען זכויות להט"ב. בנוסף לכך, ב-25 במרץ 2011, הוציאה גאגא גרסת קאנטרי שנקראה "The Country Road". בגרסה החדשה נוסף בית אחד והוא: "If I want to make it country, baby it's okay Cause I was born, I was born, I was born this way From London, Paris, Japan back to U.S.A. Yeah I was born on the road,I was born to be brave".
וידאו קליפ

ב-28 בפברואר 2011, בשעה 18:00 אחר הצהריים (שעון ישראל), יצא הקליפ של השיר אל ההקרנים בהקרנת בכורה ב-יוטיוב. את הקליפ ביים ניק נייט, הכוריאוגרפיה נעשתה על ידי לורי אן גיבסון והאיפור נעשה על ידי בילי ברספילד שעבד עם ליידי גאגא בכל הקליפים לשיריה. הקליפ צולם בין ה-22 בינואר ועד ה-24 בינואר 2011. ארבעה ימים לאחר יציאתו, גרף הקליפ מעל לעשרה מיליון צפיות בערוצה ב-YouTube. בריאיון למגזין בילבורד, אמרה, כי "זה...נראה כל כך שונה מכל מה שעשיתי עד עכשיו ... זאת היא לידה של משהו חדש. חומר עמוק ביותר..." קליפ זה הוא הקליפ הראשון מאלבומה החדש של Born This Way שייצא לשווקים בישראל ב-23 במאי 2011. הקליפ גרף באתר ה-YouTube הרשמי של גאגא מעל ל-213 מיליון צפיות (נכון לחודש אוגוסט 2017).
הקליפ נפתח במשולש ורוד, אחד מסמלי הקהילה הגאה, ובו נמצא חד-קרן. לאחר מכן נכנסת גאגא למשולש והיא מתגלה כסוג של חייזר. גאגא מתארת בהקדמה לשיר על לידה של שני גזעי חייזרים שונים, אחד הרע והאחד טוב, שאת שניהם גאגא יולדת. ההקדמה לשיר מסתיים בכך שגאגא מסתכלת לעבר המצלמה ונשמע שהיא אומרת: "איך אוכל לשמור על משהו כל כך מושלם, ללא רוע". ברגע לאחר מכן רואים את גאגא עם הרקדנים שלה והיא מתחילה לשיר את השיר ולרקוד. ישנה סצנה בה נראית גאגא כאילו גופה מלא קעקועים של שלד, בעוד לצידה עומד הדוגמן ריקו, אשר לו קעקועים אמיתיים של שלד על כל גופו.
תוכן השיר > סגנון מוזיקלי

Born This Way, הוא שיר סינת'פופ ודאנס-פופ. השיר בעל מפעם של ארבעה רבעים ומקצב של 120 פעימות לדקה.
תוכן השיר > מילות השיר

בתחילת השיר, אומרת גאגא: "It doesn't matter if you love him, or Capital H-I-M". בראיון, גאגא אמרה, שב-Capital H-I-M היא מתכוונת לאלוהים. בבית הראשון, מספרת גאגא על כך שאמה אמרה לה בצעירותה שעליה לשמוח במי שהיא, כיוון שכולנו נולדנו כוכבי על, וש-"There's nothing wrong with loving who you are" ("אין שום דבר רע בלאהוב את מי שאת\ה").
בפזמון שרה גאגא: "I'm beautiful in my way 'cause God makes no mistakes I'm on the right track, baby I was born this way." ("אני יפה בדרכי, כי אלוהים לא עושה טעויות. אני בדרך הנכונה, מותק, כך נולדתי.") בסוף השיר לוחשת גאגא "Same DNA,
But Born This Way.
Same DNA,
But Born This Way." ("אותו הדי-אן-איי אך כך נולד\ה").
תגובות > ביקורות

רוב הביקורות לשיר הן חיוביות. "The Holliwood Reporter", מבקר את הדמיון שלדעת רבים קיים בין השיר, לבין "Express Yourself" של מדונה. הגארדיאן, כתב שהשיר "עצום, כמעט המנון דיסקו, שרוקע בכבדות עד שהפזמון מתפרץ פנימה בכבדות של שמלת בשר". בביקורת שנכתבה באתר "Artistdirect", נתן ריק פלורינו לשיר חמישה כוכבים מתוך חמישה. הוא הכתיר את השיר כ"קלאסיקת פופ מיידית". מגזין המוזיקה האמריקאי בילבורד, נתן ביקורת חיובית לשיר, כשהוא אומר שהוא "להיט ריקודים מיידי שמפגיש בין קצב טוב לכוח של גאגא..." בביקורת על השיר במגזין "Slant Magazine", נכתב: "יש היגיון בכך שגאגא מדברת על משהו באמת מיוחד, אפילו חשוב. המסר של השיר הוא בהחלט אחד מהדברים החשובים שהעולם צריך לשמוע עכשיו, יותר מאי-פעם, וקשה לי לחשוב על שליח יותר טוב מגאגא". המוזיקאי אלטון ג'ון הגיב גם הוא לשיר. הוא טען "המנון שהולך להשמיד את I Will Survive".‏
בכתבה שנכתבה במגזין פורבס, נכתב ש-"Born This Way", יהיה ההמנון הכי גדול והטוב ביותר שנכתב אי פעם. השיר הוא המנון שמדבר אל כל אחד בפלנטה. באתר המוזיקה "Popjustice", ניתנה לשיר ביקורת טובה, תוך ציון נקודות הדמיון בין השיר לבין שלושה שירים של מדונה: "Deeper and Deeper",‏ "Express Yourself" ו-"Vogue‏". באתר החדשות "מאקו", נכתבה ביקורת על השיר, "מדובר בלהיט מנצח משמיעה ראשונה, שבאופן מחשיד מאוד מזכיר את ""When Love Takes Over של דייוויד גואטה וקלי רולנד, שבימים אלה מככב בארץ בפרסומות. גם דמיון לשיר האגדי של מדונה "Express Yourself" לא חסר כאן. בקיצור, דיסקו-דאנס קצבי ורועש". עמית קוטלר, מאתר ynet, כתב: "מדובר בשיר קצבי מאוד, דאנס של ממש".
מעריצים ומבקרים, כתבו על דמיון בין השיר לבין השיר של מדונה, "Express Yourself".‏ מבקרים רבים כתבו שהדמיון הרב בין השירים יפגע בשיר, בעוד אחרים אמרו ש-"Born This Way", היא יצירה נפרדת לגמרי. ניל מקורמיק, כתב במגזין דיילי טלגרף, שהדמיון בין השירים יפגע בהיותה של גאגא יוצרת. הוא טען שהשיר הוא "כתיבה מחדש של השיר של מדונה, עם נגיעות של "Vouge", שזה קצת יותר מדי מדונה בשביל מישהי שמנסה ליצור לעצמה זהות שונה בתור 'המדונה הבאה'".בביקורת על השיר ב-לוס אנג'לס טיימס, נאמר שלשיר יש מסר שונה לגמרי מ-"Express Yourself", והוסיפו כי "וחוץ מזה, איזה להיט פופ אינו ממוחזר משיר אחד מוכר?". גאגא בעצמה הגיבה על ההשוואה ב"תוכנית הערב עם ג'יי לנו". היא אמרה: "קיבלתי אימייל מאנשיה של מדונה, בו הם מביעים תמיכה מלאה על הסינגל..." אחר כך הוסיפה: "אם המלכה אומרת שזה יקרה, זה יקרה". בנוסף להשוואות למדונה, ב-22 במרץ טענו מעריצים של להקת הבנות הקוריאנית SNSD כי גאגא העתיקה מהם את השיר.
תגובות > ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 125 |  |
תגובות > צנזורה

סוכנויות הידיעות דיווחו כי תחנות הרדיו במלזיה נדרשות לצנזר את השיר, בגלל המילים "לא משנה אם אתה הומו, סטרייט או ביסקסואל, לסבית או טרנסג'נדר" ("No matter gay, straight, or bi, lesbian, transgendered life") המופיעות בו, שכן השמעת שיר העוסק בהומוסקסואליות אינה חוקית ועלולה לגרור קנסות ועונשים נוספים. בחלק מהתחנות המשמיעות את השיר השורה מושתקת, באחרות מושמע רעש לא ברור על הפסקול ובחלקן חתכו את השורה מהשיר.
מסחר

ביום הוצאת השיר, פורסם כי גאגא שברה את שיר כל הזמנים, בכך שהגיעה למקום הראשון במצעד ההורדות האמריקאי תוך פחות משלוש שעות מהוצאתו, כשהשיא האחרון היה של טיילור סוויפט, עם השיר "Mine"‏. בתאריך 12 בפברואר, הגיע השיר "Born This Way" למקום הראשון ב-iTunes במעל ל-23 מצעדי הורדות של מדינות ותוך פחות מחמישה ימים, מכר מעל 1,000,000 עותקים בכל העולם, ובכך זכה לתואר "הסינגל שנמכר הכי מהר בהיסטוריית iTunes".
בתאריך ה-16 בפברואר, מגזין המוזיקה האמריקאי, בילבורד, דיווח שהשיר הגיע למקום הראשון במצעד מאה הגדולים, ונהיה הסינגל ה-1000 בתולדות הבילבורד שהגיע למקום הראשון במצעד, והשיר ה-19 שהגיע אל המקום הראשון בשבועו הראשון. Born This Way, הוא הסינגל השמיני של גאגא שהגיעה לעשרה הגבוהים בבילבורד, הראשון שנכנס היישר אל המקום הראשון, והשלישי שהגיע אל הפסגה. השיר מכר כ-448,000 עותקים בתוך שלושה ימים, ובכך שבר את שיא המכירות של השבוע הראשון לזמרת כאשר השיר הקודם שהחזיק בתואר זה היה "Hold It Against Me", של בריטני ספירס. נוסף על כך, הוא השיר השלישי בכניסה הגבוהה ביותר למצעד ההורדות הדיגיטליות. לאחר שבוע, מכר כ-509,000 עותקים בשבוע המלא הראשון ליציאתו, ונשאר במקום הראשון במצעד, וכך נעשה השיר לשיר הראשון שהגיע היישר אל המקום הראשון במצעד ה-בילבורד הוט 100, ובשבוע לאחר מכן מכר מספר עותקים גדול יותר, מאז השיר Single Ladies של ביונסה. השיר נשאר במקום הראשון במשך שישה שבועות, ובכך הפך לשיר היחיד שנכנס היישר למקום הראשון במצעד, ונשאר שם יותר מחודש, מאז אלטון ג'ון ב-1997. אל מצעד 40 הגדולים של הפופ במגזין הבילבורד, נכנס היישר אל המקום ה-14, והושמע כ-4602 פעמים מאז יציאתו. זהו המספר הגדול ביותר שזוהה עד כה, והכניסה הגבוהה ביותר למצעד זה פרט לשיר "Dreamlover" של מריה קארי, שנכנס אל המקום ה-12.
בתאריך 13 בפברואר, השיר נכנס אל המקום השלישי במצעד הבריטי, עם מכירת של כ-60,000 עותקים תוך 34 שעות. לפי חברת המצעדים הרשמית, השיר יגיע למקום הראשון ב-20 בפברואר, ויהיה השיר החמישי של גאגא שהגיע לפסגת המצעד. השיר נכנס למקום הראשון במצעד הסינגלים של ניו זילנד. באירופה, השיר נכנס אל המקום הראשון בספרד ובפינלנד. בישראל, תחנת הרדיו רדיוס ורדיו גלגלצ שערכו את מצעדי סוף שנת 2011 דירגו את השיר במצעדים שלהם, רדיוס דירגו את השיר במקום התשיעי מתוך 100 (לפי הצבעת הקהל) ואילו גלגלצ במקום ה-11 (גם כן לפי הצבעת הקהל).
פרסים ומועמדויות

| שנה | טקס הפרס | קטגוריה | תוצאה | מקור |
| --- | --- | --- | --- | --- |
| 2011 | פרסי האתר של בילבורד | שיר המקום הראשון במצעד הבילבורד הוט 100 האהוב ביותר | מועמדות |  |
| 2011 | פרסי !Do Something | שיר הצדקה הטוב ביותר | מועמדות |  |
| 2011 | פרסי המגזין של GAFFA (דנמרק) | הווידאו קליפ הבין לאומי הטוב ביותר | מועמדות |  |
| 2011 | פרסי המוזיקה של MYX | הווידאו קליפ הבין לאומי האהוב | מועמדות |  |
| 2011 | פרסי בחירת הנוער | בחירת מוזיקה: סינגל | מועמדות |  |
| 2011 | פרסי תקליט השנה (הממלכה המאוחדת) | תקליט השנה | זכייה |  |
| 2011 | פרסי הווידאו של MuchMusic | שיר האמן הבין לאומי האהוב ביותר | זכייה |  |
| 2011 | ספר השיאים של גינס | השיר הנמכר ביותר באייטונס בזמן הקצר ביותר | זכייה |  |
| 2011 | פרסי הווידאו פליי של MTV | וידאו פלטינה | זכייה |  |
| 2011 | פרסי Rockbjörnen | השיר הזר הטוב ביותר | זכייה |  |
| 2011 | פרסי המוזיקה של Virgin Media | הווידאו הטוב ביותר | זכייה |  |
| 2011 | פרסי המוזיקה של Virgin Media | השיר הטוב ביותר | זכייה |  |
| 2011 | פרסי הווידאו קליפים של MTV (יפן) | וידאו השנה | זכייה |  |
| 2011 | פרסי הווידאו קליפים של MTV (יפן) | וידאו הדאנס הטוב ביותר | זכייה |  |
| 2011 | פרסי הווידאו קליפים של MTV (יפן) | הווידאו הנשי הטוב ביותר | זכייה |  |
| 2011 | פרסי הווידאו קליפים של MTV | הקליפ הנשי הטוב ביותר | זכייה |  |
| 2011 | פרסי הווידאו קליפים של MTV | הקליפ עם המסר הטוב ביותר | זכייה |  |
| 2011 | פרסי המוזיקה של MTV אירופה | השיר הטוב ביותר | זכייה |  |
| 2011 | פרסי המוזיקה של MTV אירופה | הקליפ הטוב ביותר | זכייה |  |
| 2011 | פרסי המוזיקה של בילבורד (יפן) | שיר הבילבורד למבוגרים של השנה ביפן | זכייה |  |
| 2011 | פרסי המוזיקה של בילבורד (יפן) | שיר הבילבורד הדיגיטלי של יפן וחו"ל | זכייה |  |
| 2012 | פרסי דיסק הזהב של יפן | השיר המערבי המורד ביותר בהורדות דיגיטליות | זכייה |  |
| 2012 | פרסי Vevo certified | 100 מיליון צפיות ב-Vevo | זכייה |  |
| 2012 | פרסי המגזין Gaygalan (שוודיה) | השיר הבין לאומי הטוב ביותר | זכייה |  |
| 2012 | פרסי הפופ של BMI | פרס שיר מנצח הפרסים | זכייה |  |
| 2012 | פרסי מוזיקת הפופ של ASCAP | השיר המבוצע ביותר | זכייה |  |
| 2012 | פרסי מוזיקת הפופ של RTHK | טופ עשרת שירי הזהב הבינלאומיים המובילים | זכייה |  |
| 2012 | פרסי מוזיקת הפופ של RTHK | שיר סופר הזהב | זכייה |  |
| 2012 | פרסי מוזיקת NRJ | השיר הבין לאומי הטוב ביותר של השנה | מועמדות |  |
| 2012 | פרסי בחירת הילדים של ניקלודיאון | השיר האהוב ביותר | מועמדות |  |
| 2012 | פרסי דיסק מוזיקת הדאנס הבין לאומית | שיר הדאנס-פופ הטוב ביותר | מועמדות |  |
| 2020 | פרסי ספוטיפיי | השיר הנוסף ביותר לפלייליסטים של אמני להט"ב | מועמדות |  |
מיקומי שיא

|   ‏‏‏  מצעדים ודירוגים (2011)> מדינה |   ‏‏‏  מצעדים ודירוגים (2011)> מצעד |   ‏‏‏  מצעדים ודירוגים (2011)> מיקום שיא |   ‏‏‏  מצעדים ודירוגים (2011)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 1 |  |
|  איסלנד | הפלייליסט | 10 |  |
|  איטליה | מצעד הסינגלים האיטלקי | 2 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי הדאנס של בילבורד | 1 |  |
|  ארצות הברית | מצעד שירי הפופ של בילבורד | 1 |  |
|  ארצות הברית | מצעד שירי הדאנס\רדיו של בילבורד | 1 |  |
|  ברזיל | טופ 100 ברזיל | 4 |  |
|  גרמניה | GfK – טופ 100 | 1 |  |
|  דנמרק | היטליסטן | 2 |  |
|  הולנד | מצעד 40 הסינגלים ההולנדיים | 1 |  |
|  הונגריה | Rádiós Top 40 | 2 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 3 |  |
|  יוון | IFPI Greece | 4 |  |
|  יפן | יפן הוט 100 | 1 |  |
|  ישראל | מדיה פורסט ישראל | 1 |  |
|  מקסיקו | טופ 100 – מקסיקו | 1 |  |
|  נורווגיה | VG-lista | 2 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 1 |  |
|  ספרד | PROMUSICAE | 1 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 1 |  |
|  פינלנד | המצעדים הפיניים הרשמיים | 1 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 8 |  |
|  צרפת | SNEP | 2 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 1 |  |
|  רוסיה | טופ-היט | 24 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 1 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  אוסטריה | Ö3 אוסטריה טופ 40‏ | 13 |  |
|  אוסטרליה | מצעד הסינגלים האוסטרלי | 8 |  |
|  איטליה | מצעד הסינגלים האיטלקי | 31 |  |
|  אירלנד | מצעד הסינגלים האירי | 17 |  |
|  ארצות הברית | בילבורד הוט 100 | 18 |  |
|  ארצות הברית | מצעד שירי הדאנס בילבורד | 23 |  |
|  ארצות הברית | מצעד שירי הפופ של בילבורד | 28 |  |
|  ארצות הברית | מצעד שירי המבוגרים של בילבורד | 29 |  |
|  גרמניה | GfK – טופ 100 | 17 |  |
|  דנמרק | היטליסטן | 30 |  |
|  הולנד | מצעד 40 הסינגלים ההולנדיים | 14 |  |
|  הונגריה | Rádiós Top 40 | 8 |  |
|  הממלכה המאוחדת | מצעד הסינגלים הבריטי | 14 |  |
|  ולוניה | אולטראטופ 40 | 23 |  |
|  יפן | יפן הוט 100 | 3 |  |
|  ישראל | מדיה פורסט ישראל | 40 |  |
|  ניו זילנד | המצעד הניו זילנדי הרשמי | 14 |  |
|  פלנדריה | אולטראטופ 50 | 31 |  |
|  צרפת | SNEP | 22 |  |
|  קנדה | קנדה הוט 100 | 6 |  |
|  שוודיה | סוורייטופליסטן | 18 |  |
|  שווייץ | המצעד השווייצרי | 12 |  |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |   ‏‏‏  מצעדי סוף שנה (2012)>  |
| --- | --- | --- | --- |
|  יפן | יפן הוט 100 | 75 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | גלגלצ | 100 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 4× | 280,000 |
| בלגיה (BEA) | זהב | 15,000 |
| דנמרק (IFPI Denmark) | פלטינה | 30,000 |
| צרפת (SNEP) | זהב | 200,000 |
| גרמניה (BVMI) | פלטינה 2× | 600,000 |
| איטליה (FIMI) | פלטינה 2× | 60,000 |
| יפן (RIAJ) (Cell version) | פלטינה | 250,000 |
| יפן (RIAJ) (PC version) | מיליון | 1,000,000 |
| ניו זילנד (RMNZ) | פלטינה | 15,000 |
| נורווגיה (IFPI Norway) | פלטינה 6× | 60,000 |
| דרום קוריאה (Gaon) | ללא תואר | 1,150,000 |
| ספרד (PROMUSICAE) | פלטינה | 40,000 |
| שוודיה (GLF) | פלטינה 6× | 240,000 |
| שווייץ (IFPI Switzerland) | פלטינה | 30,000 |
| בריטניה (BPI) | פלטינה | 955,000 |
| ארצות הברית (RIAA) | פלטינה 4× | 4,100,000 |
סיכום
| בכל העולם | — | 14,000,000 |
White Light/White Heat

White Light/White Heat ("אור לבן/חוֹם לבן") הוא אלבומה השני של הוולווט אנדרגראונד. האלבום הוקלט במשך יומיים בשלהי 1967 והצליל המעוות, מונחה-הפידבק והגס שלו הפך למקור השפעה לאינספור מוזיקאים, כמו הסטוג'ס, ולאחד מאבות הטיפוס של תנועת הפאנק.
הפקה

שיר הנושא "White Light/White Heat", הקצבי, המהיר והאגרסיבי יחסית, מהלל את השימוש בהרואין ובסמים מעוררים. הוא מתעד את תחושותיהם של חברי הלהקה כשיצאו אל אור הבוקר לאחר לילה ארוך של צריכת סמים, מושר בידי לו ריד ומלווה בצלילי פסנתר, בדומה לשיר "I'm Waiting for the Man" מן האלבום הראשון. השיר כוסה בידי דייוויד בואי ב-1973. "The Gift" הוא סיפור קצר שכתב ריד ומדוקלם בידי ג'ון קייל, העוסק באדם השולח את עצמו בדואר אל אהובתו. "Lady Godiva's Operation" מושר בידי קייל, כאשר לקראת סוף השיר צועק ריד את מילות השיר כשהוא דורס את קולו של קייל, ומלווה בנגינת ויולה אלקטרונית מעוותת של קייל. השיר עוסק בדראג קווין בשם ליידי גודייבה העובר ניתוח שלא עולה יפה. השיר "Here She Comes Now", שנחשב לקונבנציונלי ביותר באלבום, כוסה על ידי נירוונה ב-1991. "I Heard Her Call My Name" הוא שיר אגרסיבי ורועש במיוחד בזכות סולו גיטרה מעוות ועמוס בדיסטורשן של ריד, הנחשב לאחד הטובים שלו. הדעות בנוגע לנושא השיר מתחלקות בין יחסי מין, לאהובתו המתה של ריד שמטלפנת אליו וקוראת בשמו דרך השפופרת.
השיר החותם "Sister Ray" נחשב לשיא האלבום. זוהי יצירה אפית ופרועה בת מעל ל-17 דקות שמקובל לחשוב שהוקלטה ב"טייק" אחד, תוך הסכמה מראש בין חברי הלהקה שלא לחתוך מן ההקלטה שגיאות שיקרו במהלכה. השיר עוסק בנושאים הטיפוסיים ליצירתו של ריד - התמכרות לסמים, אלימות, הומוסקסואליות וטרנסווסטיזם ומלווה בנגינת אורגן רועשת של קייל וגיטרה חורקת של ריד. השיר אינו כולל נגינת בס כלל, ומכיל כ-10 דקות של אקורדים ורעשים מאולתרים המזכירים ג'אז חופשי. ריד סיפר על תגובתו של טכנאי ההקלטות לשיר: "הטכנאי אמר, 'אני לא חייב להקשיב לזה. אני אלחץ על כפתור ההקלטה, ואז אני עוזב. כשתסיימו בואו לקרוא לי.'" השיר היה אהוב במיוחד על חברי הלהקה ורוב הופעותיה של הלהקה נחתמו אף הן בשיר "Sister Ray". השיר כוסה על ידי ג'וי דיוויז'ן וניו אורדר.
עטיפת האלבום

על גבי עטיפת האלבום השחור, מודפס בשחור (מעט כהה יותר מהרקע) תצלום מעובד מעשה ידיו של אחד מהאמנים שטופחו על ידי אנדי וורהול ב"מפעל" - בילי ניים. בתצלום מוצגת כתף שעליה קעקוע של גולגולת.
רשימת השירים

"White Light/White Heat" (ריד) – 2:47
"The Gift" (ריד, מוריסון, קייל, טאקר) – 8:19
"Lady Godiva's Operation" (ריד) – 4:56
"Here She Comes Now" (ריד, מוריסון, קייל, טאקר) – 2:04
"I Heard Her Call My Name" (ריד) – 4:38
"Sister Ray" (ריד, מוריסון, קייל, טאקר) – 17:27
הערות שוליים

↑  American Masters: Lou Reed: Rock & Roll Heart documentary
| --- | --- |
בקרת זהויות :  MusicBrainz release group: fc0885e0-0284-3f9d-81ee-17c5e7196346
1889

נחנך מגדל אייפל
שנת 1889 היא השנה ה-89 במאה ה-19. זוהי שנה רגילה, שאורכה 365 ימים. 1 בינואר 1889 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

17 בפברואר – הילד הצהוב, הקומיקס הראשון בהיסטוריה, מופיע לראשונה במגזין ניו יורק ג'ורנל
31 במרץ – נחנך מגדל אייפל
6 במאי – מגדל אייפל נפתח לציבור הרחב, במסגרת פתיחת התערוכה העולמית של פריז (1889)
8 ביולי – יוצא לאור הגיליון הראשון של עיתון הוול סטריט ג'ורנאל
13 באוגוסט – פרדיננד פון צפלין רושם פטנט על ספינת האוויר צפלין
23 באוגוסט – נקלט השדר הרדיו הראשון בעולם מאניה אל החוף
2 בנובמבר – דקוטה הצפונית ודקוטה הדרומית התקבלו כמדינות בארצות הברית
8 בנובמבר – מונטנה מצטרפת לארצות הברית כמדינה ה-41
11 בנובמבר – וושינגטון הופכת למדינה ה-42 בארצות הברית
14 בנובמבר – העיתונאית נלי בליי (אליזבת קוקרן) יוצאת למסע סביב העולם בפחות מ-80 יום – ניסיון שהוכתר בהצלחה
15 בנובמבר – ברזיל הופכת לרפובליקה פדרלית ומתחילה בה תקופת "הרפובליקה הישנה"
23 בנובמבר – הג'וקבוקס הראשון מוצג ביריד בסן פרנסיסקו
נולדו

8 בפברואר – זיגפריד קרקאואר, סופר, עיתונאי וסוציולוג ממוצא גרמני (נפטר ב-1966)
23 בפברואר – ויקטור פלמינג, במאי קולנוע אמריקאי (נפטר ב-1949)
23 בפברואר – מוסידורה, שחקנית קולנוע, תסריטאית ובמאית צרפתייה (נפטרה ב-1957)
16 במרץ – רג'י ווקר, אתלט דרום אפריקאי, אלוף אולימפי בריצה ל-100 מטר (נפטר ב-1951)
7 באפריל – גבריאלה מיסטרל, משוררת צ'יליאנית, כלת פרס נובל לספרות לשנת 1945 (נפטרה ב-1957)
8 באפריל – אדריאן בולט, מנצח אנגלי (נפטר ב-1983)
16 באפריל – צ'ארלי צ'פלין, שחקן קולנוע ובמאי קולנוע אנגלי (נפטר ב-1977)
20 באפריל – אדולף היטלר, שליט גרמניה הנאצית, ממוצא אוסטרי (התאבד ב-1945)
26 באפריל – לודוויג ויטגנשטיין, פילוסוף אוסטרי (נפטר ב-1951)
28 באפריל – אנטוניו דה אוליביירה סלזר, דיקטטור פורטוגלי (נפטר ב-1970)
5 במאי – רנה גאטו, מתמטיקאי צרפתי (נפטר ב-1914)
12 במאי – אוטו פרנק, איש עסקים יהודי ממוצא גרמני, שורד שואה ואביה של אנה פרנק (נפטר ב-1980)
12 במאי – קלוג'רו מארונה, עובד ציבור איטלקי, חסיד אומות העולם (נפטר ב-1945)
15 במאי – בסי אברמוביץ' הילמן, סוציאליסטית ומנהיגת פועלים יהודיה-אמריקאית (נפטרה ב-1970)
20 במאי – קלונימוס קלמיש שפירא, רב והוגה דעות פולני, האדמו"ר מפיאסצ'נה (נספה בשואה ב-1943)
25 במאי – איגור סיקורסקי, חלוץ תעופה ממוצא רוסי (נפטר ב-1972)
2 ביוני – אריק יאן הנוסן, קוסם וחוזה עתידות אוסטרי יהודי (נרצח ב-1933)
21 ביוני – רלף קרייג, אתלט אמריקאי, אלוף אולימפי בריצת 100 מטר וב200 מטר (נפטר ב-1972)
23 ביוני – אנה אחמטובה, שם העט של המשוררת אנה אנדרייבנה גורנקו, מגדולות הספרות הרוסית, כתבה על החיים תחת סטליניזם (נפטרה ב-1966)
5 ביולי – ז'אן קוקטו, סופר ומשורר צרפתי (נפטר ב-1963)
13 ביולי – לואיז, נסיכת בטנברג, רעייתו השנייה של גוסטב השישי אדולף, מלך שוודיה (נפטרה ב-1965)
17 ביולי – ארל סטנלי גרדנר, סופר ומשפטן אמריקאי (נפטר ב-1970)
11 בספטמבר – יוסף (גוסטב) אשרמן, פרופסור לגינקולוגיה, מאבות הגינקולוגיה בישראל, על שמו תסמונת אשרמן (נפטר ב-1968)
25 בספטמבר – הלנה כגן, רופאת ילדים האישה הראשונה בארץ ישראל (נפטרה ב-1978)
26 בספטמבר – באבא סאלי, כינויו של רבי ישראל אבוחצירא, רב ומקובל (נפטר ב-1984)
26 בספטמבר – מרטין היידגר, פילוסוף גרמני (נפטר ב-1976)
29 בספטמבר – מטילדה הידאלגו, רופאה, משוררת ואקטיביסטית אקוודוריאנית (נפטרה ב-1974)
3 באוקטובר – קרל פון אוסייצקי, עיתונאי ופציפיסט גרמני שזכה בפרס נובל לשלום לשנת 1935 (נפטר ב-1938)
5 באוקטובר – משה בילינסון, איש היישוב, רופא, מחלוצי העיתונאים והפובליציסטים בארץ ישראל (נפטר ב-1936)
11 באוקטובר – אימרה שלוסר, כדורגלן הונגרי (נפטר ב-1959)
11 באוקטובר – יוסף יואל ריבלין, מזרחן ישראלי, פרופסור באוניברסיטה העברית בירושלים וחבר האקדמיה ללשון העברית (נפטר ב-1971)
23 באוקטובר – אבשלום פיינברג, ממייסדי הארגון ניל"י (נהרג ב-1917)
1 בנובמבר – האנה הך, ציירת גרמנייה (נפטרה ב-1978)
10 בנובמבר – קלוד ריינס, שחקן אנגלי (נפטר ב-1967)
14 בנובמבר – ג'ווהרלל נהרו, ראש ממשלת הודו (נפטר ב-1964)
17 בנובמבר – ארתור שפנייר, ספרן וחוקר במדעי היהדות (נרצח ב-1944)
20 בנובמבר – אדווין האבל, אסטרונום אמריקני (נפטר ב-1953)
24 בנובמבר – זלמן שזר, נשיא מדינת ישראל (נפטר ב-1974)
28 בנובמבר – רודולף קייזר, סופר וחוקר ספרות גרמני (נפטר ב-1964)
26 בדצמבר – יצחק פוירינג, מנהיג ציוני מגרמניה (נפטר ב-1937)
נפטרו

30 בינואר – רודולף נסיך אוסטריה (נולד ב-1858)
9 באפריל – מישל שוורל, כימאי צרפתי (נולד ב-1786)
15 ביוני – מיכאי אמינסקו, משורר רומני (נולד ב-1850)
28 ביוני – מריה מיטשל, אסטרונומית אמריקאית ופעילה למען שוויון זכויות לנשים (נולדה ב-1818)
10 בספטמבר – איימי לוי, מסאית, משוררת וסופרת בריטית פמיניסטית ולסבית (נולדה ב-1861)
23 בספטמבר – וילקי קולינס, סופר בריטי, נחשב לראשון סופרי המסתורין (נולד ב-1824)
18 באוקטובר – אנטוניו מאוצ'י, ממציא איטלקי (נולד ב-1808)
19 באוקטובר – לואיש הראשון, מלך פורטוגל (נולד ב-1838)
6 בדצמבר – ג'פרסון דייוויס, מזכיר המלחמה של ארצות הברית ומנהיג הקונפדרציה במלחמת האזרחים האמריקנית (נולד ב-1808)
12 בדצמבר – רוברט בראונינג, משורר ומחזאי בריטי (נולד ב-1812)
ראו גם

1889 במדע‎
ילידי 1889‎
נפטרים ב-1889‎
אדולף היטלר
צ'ארלי צ'אפלין
זלמן שזר
אבשלום פיינברג
ג'פרסון דייוויס
Power (שיר של טיליאו)

"Power" (בעברית: "כוח") הוא סינגל שהוקלט על ידי הזמרת האיסלנדית טיליאו. הוא יצא לאור ב-4 במרץ 2023, וזכה ב-Söngvakeppnin 2023, הקדם הלאומי של איסלנד לאירוויזיון 2023, שהתקיים בליברפול שבממלכה המאוחדת.
לפני האירוויזיון

ב-29 באוגוסט 2022 פתחה RÚV את תקופת הגשת השירים לתחרות, שהסתיימה ב-4 באוקטובר. לא הייתה מגבלה או דרישה מסוימת לכותבים, ותהליך ההגשה היה פתוח לכולם, כולל לאלו שאינם אזרחי איסלנד. בסיום התקופה נשלחו לרשות 13 שירים. ועדה שהוקמה בשיתוף עם איגוד המלחינים ואיגוד המוזיקאים האיסלנדיים בחרה עשרה שירים, שנחשפו ב-28 בינואר 2023.
"Power" התחרה בחצי הגמר הראשון של הקדם האיסלנדי, שהתקיים ב-18 בפברואר 2022, יחד עם עוד ארבעה שירים. בהתאם לחוקי התחרות, בשלב חצי הגמר השיר בוצע בשפה האיסלנדית ורק בגמר שונה לאנגלית. מתוך חמשת השירים בכל חצאי הגמר העפילו שניים בלבד, בהתאם להחלטת הקהל. על פי חוקי התחרות, מפיקי הקדם רשאים להעניק למועמד שאהבו את הזכות לבצע את שירו פעם נוספת בגמר, אף שלא עלה לשלב זה. בזכות כך סלבס העפילה לגמר.‏ "Power" העפיל לגמר כאחד משני השירים שנבחרו על ידי הקהל.
הגמר נערך ב-4 במרץ 2023. בסיבוב הראשון השתתפו כל חמשת השירים, ומהם העפילו שניים שהשתתפו בדו-קרב. "Power" ניצח את "OK" של לאנגי סלי אוג סקוגארניר, וזכה בקדם ובזכות לייצג את איסלנד בתחרות הזמר של האירוויזיון.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. איסלנד שובצה למחצית הראשונה של חצי הגמר השני, שהתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. איסלנד שובצה שביעית, אחרי קפריסין ולפני יוון. ב-11 במאי 2023 ביצעה טיליאו את "Power" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.